ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ വനിതകളുടെ 68 കിലോഗ്രാം ഗുസ്തിയിൽ വെങ്കല മെഡൽ നേടിയ ഗുസ്തി താരം ദിവ്യയ്ക്ക് പ്രധാനമന്ത്രിയുടെ ആശംസ
ബർമിംഗ്ഹാം കോമൺവെൽത്ത് ഗെയിംസിൽ വനിതകളുടെ 68 കിലോഗ്രാം ഗുസ്തിയിൽ വെങ്കല മെഡൽ നേടിയതിന് ഗുസ്തി താരം ദിവ്യയ്ക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
"ഇന്ത്യയുടെ ഗുസ്തിക്കാർ മികച്ചവരാണ്, ഇത് കോമൺവെൽത്ത് ഗെയിംസിൽ വ്യക്തമായി പ്രതിഫലിക്കുന്നു. വെങ്കലം നേടിയതിൽ ദിവ്യയെ കുറിച്ച് അഭിമാനിക്കുന്നു. ഈ നേട്ടം വരും തലമുറകൾക്കായി കാത്തുസൂക്ഷിക്കും. അവളുടെ ഭാവി ശ്രമങ്ങൾക്ക് ആശംസകൾ."
--ND--
(India’s wrestlers are outstanding and this is clearly reflecting in the CWG. Proud of @DivyaWrestler for winning a Bronze. This achievement will be cherished for generations to come. Best wishes for her future endeavours. pic.twitter.com/ougzjDmQF0
— Narendra Modi  August 5, 2022
പ്രധാനമന്ത്രിയുടെ ഓഫീസ്
ലോക സുസ്ഥിര വികസന ഉച്ചകോടി പ്രധാനമന്ത്രി ഫെബ്രുവരി 10 ന് ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി ലോക സുസ്ഥിര വികസന ഉച്ചകോടി ഈ മാസം 10 ന്  വൈകുന്നേരം 6: 30 ന് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും. ‘നമ്മുടെ പൊതു ഭാവി പുനർനിർവചിക്കുക: എല്ലാവർക്കും സുരക്ഷിതവും ഭദ്രവുമായ അന്തരീക്ഷം’ എന്നതാണ് ഉച്ചകോടിയുടെ വിഷയം. ഗയാനയിലെ പ്രസിഡന്റ് ഡോ. മുഹമ്മദ് ഇർഫാൻ അലി, പപ്പുവ ന്യൂ ഗിനിയ പ്രധാനമന്ത്രി ജെയിംസ് മറാപെ, മാലദ്വീപ് പീപ്പിൾസ് മജ്സില്സ് സ്പീക്കർ ശ്രീ മുഹമ്മദ് നഷീദ്, ഐക്യരാഷ്ട്രസഭയുടെ ഡെപ്യൂട്ടി സെക്രട്ടറി ജനറൽ ആമിന ജെ മുഹമ്മദ്, കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ പ്രകാശ് ജാവദേക്കർ എന്നിവർ തദവസരത്തിൽ സന്നിഹിതരായിരിക്കും.
ഉച്ചകോടിയെക്കുറിച്ച്
എനർജി ആൻഡ് റിസോഴ്സസ് ഇൻസ്റ്റിറ്റ്യൂട്ടിന്റെ  പ്രധാന പരിപാടിയായ, ലോക സുസ്ഥിര വികസന ഉച്ചകോടി 2021 ഫെബ്രുവരി 10 മുതൽ 12 വരെ ഓൺലൈനിൽ നടക്കും. കാലാവസ്ഥ വ്യതിയാനത്തിനെതിരായ പോരാട്ടത്തിൽ നിരവധി ഗവൺമെന്റുകൾ, ബിസിനസ്സ് നേതാക്കൾ, അക്കാദമിക് വിദഗ്ധർ, ശാസ്ത്രജ്ഞർ, യുവാക്കൾ, തുടങ്ങിയവയെ ഉച്ചകോടി ഒരുമിച്ച് കൊണ്ടുവരും. ഇന്ത്യയുടെ പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം, പുതിയതും പുനരുൽപ്പാദിപ്പിക്കാവുന്നതുമായ ഊർജ്ജ മന്ത്രാലയം, ഭൗമശാസ്ത്ര മന്ത്രാലയം എന്നിവ ഉച്ചകോടിയുടെ പ്രധാന പങ്കാളികളാണ്. ഊർജ്ജവും വ്യവസായ പരിവർത്തനവും, പൊരുത്തപ്പെടുത്തലും പുനഃസ്ഥാപനവും, പ്രകൃതി അടിസ്ഥാനമാക്കിയുള്ള പരിഹാരങ്ങൾ, കാലാവസ്ഥാ ധനകാര്യം, വൃത്താകൃതിയിലുള്ള സമ്പദ്വ്യവസ്ഥ, ശുദ്ധമായ സമുദ്രങ്ങൾ, വായു മലിനീകരണം എന്നിവ ഉച്ചകോടിയിൽ ചർച്ചയ്ക്ക് വരുന്ന വിഷയങ്ങളിൽ ഉൾപ്പെടുന്നു.
(
രാജ്യരക്ഷാ മന്ത്രാലയം
ത്രിരാഷ്ട്ര സമുദ്ര അഭ്യാസ പ്രകടനം-സിറ്റ്മെക്സ്-20 ആൻഡമാൻ സമുദ്രത്തിൽ നടന്നു
രണ്ടാമത് ഇന്ത്യ, തായ്ലൻഡ്, സിംഗപ്പൂർ ത്രി രാഷ്ട്ര സമുദ്ര അഭ്യാസപ്രകടനം - സിറ്റ്മെക്സ്-20, നവംബർ 21, 22 തീയതികളിൽ ആൻഡമാൻ സമുദ്രത്തിൽ നടന്നു. തദ്ദേശ നിർമിത ആന്റി സബ്മറൈൻ യുദ്ധകപ്പൽ 'കമോർട്ട', മിസൈൽ യുദ്ധക്കപ്പൽ 'കാർമുക്' എന്നിവ അഭ്യാസത്തിൽ പങ്കെടുക്കുത്തു.
ഇന്ത്യൻ നേവി, റിപ്പബ്ലിക് ഓഫ് സിംഗപ്പൂർ നേവി, റോയൽ തായ് നേവി എന്നിവ തമ്മിലുള്ള പരസ്പര സഹകരണം വർദ്ധിപ്പിക്കാനും മികച്ച മാതൃകകൾ പരസ്പരം സ്വീകരിക്കാനും ലക്ഷ്യമിട്ടാണ് സിറ്റ്മെക്സ് സമുദ്ര അഭ്യാസപ്രകടനം നടന്നത്. ഇത്തവണ സിംഗപ്പൂർ നാവിക സേനയാണ് ആതിഥേയത്വം വഹിച്ചത്.
കോവിഡ് 19 പശ്ചാത്തലത്തിൽ, 'സമ്പർക്കം ഇല്ലാതെ, സമുദ്രത്തിൽ മാത്രം' ആയാണ് പരിപാടി നടക്കുന്നത്. നിരവധി, ആയുധങ്ങളുടെയും ഉപകരണങ്ങളുടെയും പ്രദർശനവും അഭ്യാസവും പരിപാടിയുടെ ഭാഗമായി നടന്നു. മേഖലയിലെ മൊത്തത്തിലുള്ള സമുദ്ര സുരക്ഷ മനസ്സിലാക്കുന്നതിനും
വർദ്ധിപ്പിക്കുന്നതിനും സിറ്റ്മെക്സ് ലക്ഷ്യമിടുന്നു.
പ്രധാനമന്ത്രിയുടെ ഓഫീസ്
ആറായിലെ പവർ ഗ്രിഡ് സബ്സ്റ്റേഷൻ വിപുലീകരണം മേഖലയിലെ ജനങ്ങളുടെ ജീവിതം സുഗമമാക്കും : പ്രധാനമന്ത്രി
ബീഹാറിലെ ആറായിൽ പവർ ഗ്രിഡ് സബ്സ്റ്റേഷൻ വിപുലീകരിക്കുന്നതിനുള്ള തറക്കല്ലിടൽ ബീഹാറിലെ ആറാ, ഭോജ്പൂർ, ബക്സർ, റോഹ്താസ് തുടങ്ങി നിരവധി ജില്ലകളിലെ ജനങ്ങളുടെ ജീവിതം എളുപ്പമാക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
കേന്ദ്ര ഊർജ മന്ത്രി ശ്രീ ആർ കെ സിങ്ങിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
ഊർജ മേഖലയിലെ ഈ വിപുലീകരണത്തിന് വ്യാവസായിക വളർച്ചയ്ക്കും തൊഴിലവസരങ്ങൾ സൃഷ്ടിക്കുന്നതിനുമപ്പുറം മറ്റ് നിരവധി നേട്ടങ്ങളുണ്ട്. ഇതോടൊപ്പം, ബിഹാറിലെ ആറാ, ഭോജ്പൂർ, ബക്സർ, റോഹ്താസ് എന്നിവയുൾപ്പെടെ നിരവധി ജില്ലകളിലെ ജനങ്ങൾക്ക് ഇത് ജീവിതം എളുപ്പമാക്കും
ऊर्जा के क्षेत्र में इस विस्तार से औद्योगिक विकास और रोजगार सृजन के अलावा कई और फायदे हैं। इसके साथ ही यह बिहार के आरा, भोजपुर, बक्सर और रोहतास सहित कई और जिलों के लोगों के जीवन को आसान बनाएगा। https://t.co/t8q1DZ869D
— Narendra Modi  May 9, 2023
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2022-നുള്ള നാമനിർദ്ദേശങ്ങൾ 2021 സെപ്റ്റംബർ 15 വരെ സമർപ്പിക്കാം
(ന്യൂഡൽഹി , സെപ്റ്റംബർ 1, 2021
2022-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പദ്മ പുരസ്കാരങ്ങൾക്കുള്ള  നാമനിർദ്ദേശങ്ങൾ/ശുപാർശകൾ ഓൺലൈനായി സമർപ്പിക്കാം. നാമനിർദ്ദേശം നൽകാനുള്ള അവസാന തീയതി 2021 സെപ്റ്റംബർ 15 ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://padmaawards.gov.in . വഴി മാത്രമേ സ്വീകരിക്കുകയുള്ളൂ.
പത്മ അവാർഡുകൾ “ജനകീയ പത്മ” ആക്കി മാറ്റാൻ സർക്കാർ പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു. സ്ത്രീകൾ, പട്ടികജാതി-പട്ടികവർഗ വിഭാഗം, ദിവ്യാങ് വ്യക്തികൾ കൂടാതെ സമൂഹത്തിന് നിസ്വാർത്ഥ സേവനം ചെയ്യുന്നവർ എന്നീ വിഭാഗങ്ങളിൽ നിന്നും മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹതയുള്ള പ്രതിഭകളെ തിരിച്ചറിയാൻ എല്ലാ പൗരന്മാരും സമഗ്രമായ ശ്രമങ്ങൾ നടത്തേണ്ടതുണ്ട്.
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും ഈ വെബ്സൈറ്റിലെ https://padmaawards.gov.in/AboutAwards.aspx .എന്ന ലിങ്കിൽ ലഭ്യമാണ്.
സംശയങ്ങൾക്ക്/സഹായത്തിന് 011-23092421, +91 9971376539, +91 9968276366, +91 9711662129, +91 7827785786. എന്നീ നമ്പറുകളിൽ വിളിക്കാവുന്നതാണ്.
മന്ത്രിസഭ
ഭക്ഷ്യ സുരക്ഷാ രംഗത്ത് ഇന്ത്യാ- ഡെന്മാര്ക്ക് സഹകരണം
ഭക്ഷ്യ സുരക്ഷാ രംഗത്തെ സഹകണത്തിന് ഇന്ത്യയും, ഡെന്മാര്ക്കും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. 2018 ഏപ്രില് 16 നാണ് ധാരണാപത്രം ഒപ്പുവച്ചത്.
പ്രയോജനങ്ങള് :
ഉഭയകക്ഷി ബന്ധങ്ങള് ശക്തിപ്പെടുത്താനും പരസ്പര ധാരണയിലൂടെ ഭക്ഷ്യ സുരക്ഷാ രംഗത്ത് ശേഷി വികസനം കരുത്തുറ്റതാക്കാനും ധാരണാപത്രം സഹായിക്കും. ഭക്ഷ്യ സുരക്ഷയുമായി ബന്ധപ്പെട്ട വിഷയങ്ങള് വേഗത്തില് തീര്പ്പാക്കാനും, ഭക്ഷ്യ സുരക്ഷാ രംഗത്ത് ഇരു രാജ്യങ്ങള്ക്കും നിലവിലുള്ള നല്ല മാതൃകകളെ സംബന്ധിച്ച ധാരണ പരിപോഷിപ്പിക്കാനും ഇത് വഴിയൊരുക്കും.
സുപ്രധാന ഭക്ഷ്യോല്പ്പന്നങ്ങളുടെ വ്യാപാരം സാധ്യമാക്കുന്നതിലൂടെ നല്ല സമ്പ്രദായങ്ങള് തിരിച്ചറിഞ്ഞ് ഭക്ഷ്യ സുരക്ഷാ ഗുണനിലവാരം മെച്ചപ്പെടുത്താനും ധാരണാപത്രം സഹായിക്കും.
ND MRD –416
റോഡ് ഗതാഗത, ഹൈവേ മന്ത്രാലയം
ഇരുചക്ര വാഹനം ഓടിക്കുമ്പോൾ ധരിക്കുന്ന ഹെൽമറ്റിനുള്ള ബി ഐ എസ് മാനദണ്ഡം പരിഷ്കരിച്ചു
 സംബന്ധിച്ച പുതിയ ഉത്തരവ് , 26.11.2020) കേന്ദ്ര ഉപരിതല ഗതാഗത, ദേശീയ പാത
മന്ത്രാലയം പുറത്തിറക്കി. ഹെൽമറ്റുകളിൽ ബി ഐ എസ് സർട്ടിഫിക്കറ്റ്, ഗുണമേന്മ നിയന്ത്രണ ഉത്തരവ് എന്നിവ നിർബന്ധമാക്കി.
റോഡ് സുരക്ഷയുമായി ബന്ധപ്പെട്ട സുപ്രീംകോടതി കമ്മിറ്റി, ഇന്ത്യയുടെ കാലാവസ്ഥയ്ക്ക് അനുയോജ്യമായ ഭാരം കുറഞ്ഞ ഹെൽമറ്റുകൾ പരിഗണിക്കുന്നത് സംബന്ധിച്ച് പഠിക്കാൻ, പ്രത്യേക സമിതിയെ നിയോഗിച്ചിരുന്നു.എയിംസിലെ ഡോക്ടർമാർ, ബി ഐ എസിലെ ഉന്നത ഉദ്യോഗസ്ഥർ, വിവിധ മേഖലയിലെ വിദഗ്ധർ എന്നിവർ ഉൾപ്പെടുന്ന സമിതി, വിഷയം വിശദമായി പഠിച്ച ശേഷം 2018 മാർച്ചിൽ, ഭാരം കുറഞ്ഞ ഹെൽമറ്റിന് ശുപാർശ ചെയ്തുകൊണ്ട് റിപ്പോർട്ട് സമർപ്പിക്കുകയും മന്ത്രാലയം അത് അംഗീകരിക്കുകയും ചെയ്തു.
ഇതേതുടർന്നാണ് ബിഐഎസ്, ഹെൽമറ്റ് നിർമ്മാണത്തിന്റെ മാനദണ്ഡങ്ങൾ പരിഷ്കരിച്ച് ഭാരം കുറഞ്ഞ ഹെൽമറ്റുകൾക്ക് അനുമതി നൽകിയിരിക്കുന്നത്.
ഇരുചക്രവാഹന ഉപയോക്താക്കൾക്കായി, ബി ഐ എസ് സർട്ടിഫിക്കറ്റ് ഉള്ള, ഹെൽമറ്റ് മാത്രമേ രാജ്യത്ത് നിർമ്മിക്കുകയും വിൽക്കുകയുംചെയ്യുന്നുള്ളൂ എന്ന് ഉറപ്പു വരുത്തുന്നതാണ് ഗുണമേന്മ നിയന്ത്രണ ഉത്തരവ്.ഇതുവഴി, രാജ്യത്ത് ഗുണമേന്മ കുറഞ്ഞ ഹെൽമറ്റുകൾ വിൽക്കുന്നത് തടയാൻ കഴിയും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 155.39 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 73 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 95.20%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,64,202 പേര്ക്ക്
5,753 ഒമിക്രോൺ കേസുകൾ ഇതുവരെ കണ്ടെത്തി ; ഇന്നലെയെ അപേക്ഷിച്ച് 4.83 ശതമാനം വർധന
രാജ്യത്ത് ചികിത്സയിലുള്ളവരുടെ എണ്ണം നിലവില് 12,72,073
പ്രതിവാര രോഗസ്ഥിരീകരണ നിരക്ക് 
കഴിഞ്ഞ 24 മണിക്കൂറിനിടെ നല്കിയ 73 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 155.39 കോടി  പിന്നിട്ടു. 1,66,59,387 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,89,851
രണ്ടാം ഡോസ് 97,68,352
കരുതല് ഡോസ് 14,72,348
മുന്നണിപ്പോരാളികള്
ഒന്നാം ഡോസ് 1,83,88,501
രണ്ടാം ഡോസ് 1,70,28,660
കരുതല് ഡോസ് 10,80,733
15-18 പ്രായപരിധിയിലുള്ളവര്
ഒന്നാം ഡോസ് 3,14,83,560
18-44 പ്രായപരിധിയിലുള്ളവര്
ഒന്നാം ഡോസ് 52,15,18,598
രണ്ടാം ഡോസ് 36,31,10,223
45-59 പ്രായപരിധിയിലുള്ളവര്
ഒന്നാം ഡോസ് 19,70,42,104
രണ്ടാം ഡോസ് 15,92,79,748
60നുമേല് പ്രായമുള്ളവര്
ഒന്നാം ഡോസ് 12,27,95,849
രണ്ടാം ഡോസ് 9,98,12,738
കരുതല് ഡോസ് 8,10,554
കരുതല് ഡോസ് 33,63,635
ആകെ 1,55,39,81,819
കഴിഞ്ഞ 24 മണിക്കൂറിനുള്ളില് 1,09,345 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,48,24,706 ആയി.
ദേശീയ രോഗമുക്തി നിരക്ക് 95.20% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,64,202 പേര്ക്കാണ്.
നിലവില് 12,72,073 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 3.48 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 17,87,457 പരിശോധനകള് നടത്തി. ആകെ 69.90 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 11.83 ശതമാനമാണ്. പ്രതിദിന രോഗസ്ഥിരീകരണ നിരക്ക് 14.78 ശതമാനമാണ്.
ND MRD
(
പ്രധാനമന്ത്രിയുടെ ഓഫീസ്
ബാങ്കുകളും ബാങ്കിംഗ് ഇ തര ധനകാര്യസ്ഥാപനങ്ങളുമായി ബന്ധപ്പെട്ടവരുമായി പ്രധാനമന്ത്രി ആശയവിനിമയം നടത്തി
ഭാവിയെക്കുറിച്ചുള്ള വീക്ഷണത്തെ കുറിച്ചും ലക്ഷ്യപ്രാപ്തിക്കായുള്ള തന്ത്രങ്ങളെ കുറിച്ചും ആലോചിക്കുന്നതിനും ചര്ച്ചചെയ്യുന്നതിനുമായി ബാങ്കിംഗ്, ബാങ്കിംഗ് ഇതര ധനകാര്യസ്ഥാപനങ്ങളുമായി ബന്ധപ്പെട്ടവരുമായി പ്രധാനമന്ത്രി ശ്രീ. നരേന്ദ്രമോദി കൂടിക്കാഴ്ച നടത്തി.
വളര്ച്ചയെ പിന്തുണയ്ക്കുന്നതില് ധനകാര്യ, ബാങ്കിംഗ് സംവിധാനങ്ങള്ക്കുള്ള സുപ്രധാനമായ പങ്കിനെക്കുറിച്ച് ചര്ച്ച ചെയ്തു. ചെറുകിട സംരംഭകര്, സ്വയം സഹായസംഘങ്ങള് , കര്ഷകര് എന്നിവര് തങ്ങളുടെ വായ്പാ ആവശ്യങ്ങള്ക്കും വളര്ച്ചയ്ക്കുമായി സ്ഥാപനവല്കൃത വായ്പകളെ ഉപയോഗിക്കുന്നതിനായി പ്രോത്സാഹിപ്പിക്കപ്പെടണമെന്ന് ചൂണ്ടിക്കാട്ടപ്പെട്ടു. ഓരോ ബാങ്കും തങ്ങളുടെ വായ്പാ വളര്ച്ച സ്ഥിരമാക്കുന്നത് ഉറപ്പാക്കുന്നതിനായി അതിന്റെ പ്രവര്ത്തനങ്ങളെക്കുറിച്ച് ആത്മപരിശോധനയും പുനഃപരിശോധനയും നടത്തണം. ബാങ്കുകള് എല്ലാ നിര്ദ്ദേശങ്ങളേയും ഒരേ അളവുകോല് വെച്ചു വിലയിരുത്തരുതെന്നും ഗുണകരമായ നിര്ദ്ദേശങ്ങള് കണ്ടെത്തി അവയ്ക്കു പണം ലഭ്യമാകുന്നതു നിര്ദേശങ്ങളുടെ മികവു നിമിത്തമാണെന്ന് ഉറപ്പു വരുത്തുകയും അതുവഴി പഴയ നിഷ്ക്രിയാസ്തികളുടെ ഗണത്തില് പെടില്ലെന്ന് ഉറപ്പു വരുത്തുകയും ചെയ്യേണ്ടതാണ്.
ഗവണ്മെന്റ് ബാങ്കിംഗ് സംവിധാനത്തിന് പിന്നില് ഉറച്ചുനില്ക്കുന്നു എന്നതിന് ഊന്നല് നല്കപ്പെട്ടു. ഇതിന് ആവശ്യമായ പിന്തുണ നല്കുന്നതിനും വളര്ച്ചയ്ക്കുമായി എന്തു നടപടി കൈക്കൊള്ളാനും ഗവണ്മെന്റ് തയാറാണ്. ബാങ്കുകള് കേന്ദ്രീകൃത വിവരവേദികള്, ഡിജിറ്റല് ഡോക്യൂമെന്റേഷന്, ഉപഭോക്താക്കളെ ഡിജിറ്റല് ഉപയോഗത്തിലേക്ക് നീക്കുന്നതിനുമായി വിവരങ്ങളുടെ സംയോജിത ഉപയോഗം തുടങ്ങിയ ഫിന്ടെക്കുകള് സ്വീകരിക്കണം. ഇത് വായ്പാ വ്യാപ്തിയും ഉപഭോക്താളുടെ അനായാസതയും വര്ദ്ധിപ്പിക്കുന്നതിനും ബാങ്കുകളുടെ ചിലവു കുറയ്ക്കുന്നതിനും സഹായകമാകും. തട്ടിപ്പുകള് കുറയുന്നതിന് ഇടയാക്കുകയും ചെയ്യും.
ഇന്ത്യ കരുത്തുറ്റ, ഡിജിറ്റല് ഇടപാടിനായുള്ള ചിലവ് കുറഞ്ഞ പശ്ചാത്തല സൗകര്യം നിര്മ്മിച്ചിട്ടുണ്ട്. ഇത് ഏതൊരു പൗരനേയും ഏത് വലിപ്പത്തിതോതിലുള്ളതുമായ ഡിജിറ്റല് ഇടപാടുകള് ഏറ്റെടുക്കാന് സഹായിക്കും. ബാങ്കുകളും ധനകാര്യസ്ഥാപനങ്ങളും റുപേയും യു.പി.ഐയും ഉപഭോക്താക്കള്ക്കിടയില് സജീവമായി പ്രോത്സാഹിപ്പിക്കണം. എം.എസ്.എം.ഇകള്ക്കുള്ള അടിയന്തര വായ്പകള്, അധിക കെ.സി.സി. കാര്ഡുകള്, എന്.ബി.എഫ്.സികള്ക്കുള്ള ലിക്വിഡിറ്റി വാതായനങ്ങള് എം.എഫ്.ഐ. എന്നിവയും അവലോകനം ചെയ്തു. മിക്കവാറും പദ്ധതികളില് സവിശേഷമായ പുരോഗതി കൈവരിച്ചുവെന്ന് ചൂണ്ടിക്കാണിക്കപ്പെട്ടു. പ്രതിസന്ധി സമയത്ത് ഗുണഭോക്താക്കളില് വായ്പാ പിന്തുണ സമയബന്ധിതമായി എത്തിച്ചേരുന്നുവെന്ന് ഉറപ്പാക്കുന്ന തരത്തില് ബാങ്കുകള് പരപ്രേരണകൂടാതെയും സജീവമായും ഇടപെടണമെന്നും ചൂണ്ടിക്കാണിക്കപ്പെട്ടു.
(
പ്രത്യേക സേവനങ്ങളും ഫീച്ചറുകളും
ദീൻ ദയാൽ സ്പർശ് യോജന - 2022 ഓഗസ്റ്റ് 27-ന് പരീക്ഷ
കൊച്ചി: ഓഗസ്റ്റ് 27, 2022
സ്റ്റാമ്പുകളിലെ അഭിരുചിയും ഗവേഷണവും ഒരു വിനോദമായി പ്രോത്സാഹിപ്പിക്കുന്നതിനുള്ള ഫിലാറ്റലി സ്കോളർഷിപ്പ് പദ്ധതിയായ "ദീൻ ദയാൽ സ്പർശ് യോജന" തപാൽ വകുപ്പ് സംഘടിപ്പിക്കുന്നു.
ഫിലാറ്റലിക് ഡെപ്പോസിറ്റ് അക്കൗണ്ടുള്ള അംഗീകൃത സ്കൂളുകളിലെ ആറ് മുതൽ ഒമ്പത് വരെയുള്ള ക്ലാസുകളിലെ വിദ്യാർത്ഥികൾക്കും ഫിലാറ്റലി ക്ലബ്ബിലെ അംഗങ്ങൾക്കും മത്സരത്തിൽ പങ്കെടുക്കാം. തിരഞ്ഞെടുക്കൽ പ്രക്രിയയ്ക്ക് രണ്ട് തലങ്ങളുണ്ട് - ലെവൽ 1 - ഫിലാറ്റലി ക്വിസ്  & ലെവൽ II - ഫിലാറ്റലി പ്രോജക്റ്റ്. തിരഞ്ഞെടുക്കപ്പെട്ട ഒരു കുട്ടിക്കും പ്രതിമാസം 500 രൂപ നിരക്കിൽ പ്രതിവർഷം 6000 രൂപയാണ് സ്കോളർഷിപ്പ് തുക.
പരീക്ഷ 27.08.2022  നടക്കും.
ദീൻ ദയാൽ സ്പർശ് യോജനയെക്കുറിച്ചുള്ള കൂടുതൽ വിവരങ്ങൾക്ക് നിങ്ങളുടെ അടുത്തുള്ള പോസ്റ്റ് ഓഫീസുമായി ബന്ധപ്പെടുക.
(Visitor Counter : 13
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മെയ് 19, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
16.93 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ഭവന, നഗരദാരിദ്ര ലഘൂകരണ മന്ത്രാലയം
കൊച്ചി മെട്രോയുടെ തൈക്കൂടം-പേട്ട പാത ഉദ്ഘാടനം ചെയ്തു
കേരള മെട്രോയുടെ ആദ്യഘട്ടം തൈക്കൂടം-പേട്ട പാത കമ്മീഷനിങ്ങോട് കൂടി പൂർത്തിയായതായി കേന്ദ്ര ഭവന നഗരകാര്യ വകുപ്പ് സഹമന്ത്രി ശ്രീ ഹർദീപ് സിംഗ് പുരി പ്രഖ്യാപിച്ചു. 6218 കോടി രൂപയ്ക്കാണ് കൊച്ചി മെട്രോയുടെ ആദ്യഘട്ടം പൂർത്തിയായത്. രണ്ടാംഘട്ടത്തിനുള്ള ശുപാർശ കേന്ദ്ര സർക്കാരിന്റെ സജീവ പരിഗണനയിലുണ്ടെന്നും ഉടൻ അംഗീകാരം നൽകുമെന്നും മന്ത്രി പറഞ്ഞു. ശ്രീ ഹർദീപ് സിംഗ് പുരിയും കേരള മുഖ്യമന്ത്രി ശ്രീ പിണറായി വിജയനും സംയുക്തമായി വീഡിയോ കോണ്ഫറന്സ് വഴിയാണ് തൈക്കൂടം-പേട്ട പാത ഉദ്ഘാടനം ചെയ്തത്.
മെട്രോ യാത്രയ്ക്കായി വിവിധ സംസ്ഥാനങ്ങൾ നൽകിയിരിക്കുന്ന കോവിഡ് പ്രതിരോധ നിർദ്ദേശങ്ങൾ പൂർണ്ണമായും പാലിച്ച് ഉത്തരവാദിത്വത്തോടെ യാത്ര ചെയ്യണം എന്ന് ശ്രീ ഹർദീപ് സിംഗ് പുരി ഉദ്ഘാടനവേളയിൽ പറഞ്ഞു. വീഡിയോ കോൺഫറൻസ് വഴി നടത്തിയ ഉദ്ഘാടനത്തിൽ പേട്ട സ്റ്റേഷനിൽ നിന്നും ഉച്ചയ്ക്ക് 12 30ന് കേന്ദ്ര മന്ത്രിയും മുഖ്യമന്ത്രിയും ചേർന്ന് ട്രെയിൻ വർച്വൽ ആയി ഫ്ലാഗ് ഓഫ് ചെയ്തു. എസ്എൻ ജംഗ്ഷനിൽ നിന്ന് തൃപ്പൂണിത്തുറയിലേക്ക് ഉള്ള സിവിൽ ജോലികളുടെ ഉദ്ഘാടനവും ചടങ്ങിൽ നിർവഹിച്ചു. കേരള സംസ്ഥാന മന്ത്രിമാർ, എംപിമാർ, എംഎൽഎമാർ, ചീഫ് സെക്രട്ടറി, മുതിർന്ന ഉദ്യോഗസ്ഥർ എന്നിവർ ഓൺലൈൻ ഉദ്ഘാടന ചടങ്ങിൽ പങ്കെടുത്തു. തൈക്കൂടത്തു നിന്നും പേട്ടയിലേക്കുള്ള 1.33 കിലോമീറ്റർ പാതയോടെ കൊച്ചി മെട്രോയുടെ ആകെ ദൈർഘ്യം 25.2 കിലോമീറ്ററായി.
ജർമൻ ബാങ്ക് കെ എഫ് ഡബ്യുവിന്റെ സഹായത്തോടെ 747 കോടി രൂപ ചെലവിൽ കൊച്ചി വാട്ടർ മെട്രോ പദ്ധതിക്കുo കെഎംആർഎൽ തുടക്കമിടുന്നുണ്ട്. ഇതോടെ മെട്രോയോട് ചേർന്ന് ജലഗതാഗതം ആരംഭിക്കുന്ന രാജ്യത്തെ ആദ്യ നഗരമാകും കൊച്ചി.
വാണിജ്യ വ്യവസായ മന്ത്രാലയം
കേന്ദ്ര വാണിജ്യ മന്ത്രി ലോക ബാങ്ക് സംഘവുമായി ചര്ച്ച നടത്തി
രാജ്യത്തിന്റെ വികസനത്തിന് വ്യാപാരം, നിക്ഷേപം തുടങ്ങിയ മേഖലകളില് ലോകബാങ്കിന്റെ സഹായം ശക്തിപ്പെടുത്തുന്നത് സംബന്ധിച്ച് ശ്രീ. സുരേഷ് പ്രഭു ന്യൂഡല്ഹിയില് ഇന്ന് ലോക ബാങ്ക് സംഘവുമായി ചര്ച്ച നടത്തി. വ്യാപാരം, മേഖലാ ഏകീകരണം, നിക്ഷേപ അന്തരീക്ഷം എന്നിവയ്ക്കായുള്ള ലോക ബാങ്ക് ഡയറക്ടര് ശ്രീമതി കാരോളിന് ഫ്ര്യൂംന്ദ്, ഇന്ത്യയിലെ ലോക ബാങ്കിന്റെ കണ്ട്രി ഡയറക്ടര് ശ്രീ. ജുനൈദ് അഹമ്മദ് എന്നിവരാണ് സംഘത്തിലുണ്ടായിരുന്നത്.
ദേശീയ സംയോജിത ലോജിസ്റ്റിക് നയം വികസിപ്പിച്ചെടുക്കാന് വാണിജ്യ മന്ത്രാലയം നടത്തുന്ന ശ്രമങ്ങള് ശ്രീ. സുരേഷ് പ്രഭു വിവരിച്ചു. പണ്ടകശാലകളുടെയും മറ്റും സംഭരണ ശേഷി വര്ദ്ധിപ്പിക്കാനും, മറ്റ് മൂല്യ വര്ദ്ധിത സേവനങ്ങള്ക്കും ഊന്നല് നല്കുന്നതായിരിക്കും നയം. വിവിധ ഗതാഗത സംവിധാനങ്ങള് ഏകോപിച്ച് കൊണ്ട് ജില്ലാ തലങ്ങളില് മള്ട്ടി മോഡല് ലോജിസ്റ്റിക് പാര്ക്കുകള് വികസിപ്പിക്കുമെന്നും കേന്ദ്ര വാണിജ്യ മന്ത്രി അറിയിച്ചു. ഇന്ത്യയുടെ കയറ്റുമതി 100 ദശലക്ഷം ഡോളറായി ഉയര്ത്തുന്നതിന് നിശ്ചിത ഉല്പ്പന്നങ്ങളും, വിപണികളും കണ്ടെത്തുന്നതിന് മന്ത്രാലയം നടത്തുന്ന പ്രവര്ത്തനങ്ങളും അദ്ദേഹം എടുത്ത് പറഞ്ഞു. ആഗോള വിതരണ ശൃംഖലകളുമായി ഫലപ്രദമായി സംയോജിപ്പിക്കുന്നതിന് ഇന്ത്യയ്ക്ക് അനുയോജ്യമായ ഉല്പ്പന്നാധിഷ്ടിത വിതരണ ശൃംഖലകള് മനസിലാക്കേണ്ട പ്രാധാന്യവും അദ്ദേഹം എടുത്ത് കാട്ടി. ഇന്ത്യന് ഉല്പ്പന്നങ്ങള് ആഗോള മൂല്യ ശൃംഖലകളുമായി സംയോജിപ്പിക്കുന്നതിന് ആവശ്യമായ ഇടപെടലുകള് എന്തൊക്കെയെന്ന് കണ്ടെത്താന് ബന്ധപ്പെട്ട മന്ത്രാലയങ്ങള് ലോക ബാങ്കുമായി ചേര്ന്ന് ശില്പ്പശാലകള് സംഘടിപ്പിക്കാനും ചര്ച്ചയില് ധാരണയായി.
ND MRD – 582
പ്രധാനമന്ത്രിയുടെ ഓഫീസ്
പാരാലിമ്പിക്സ് ഗെയിംസിൽ ബാഡ്മിന്റണിൽ വെങ്കല മെഡൽ നേടിയ മനോജ് സർക്കാരിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ വെങ്കല മെഡൽ നേടിയ മനോജ് സർക്കാരിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
മനോജ് സർക്കാരിന്റെ അതിശയകരമായ പ്രകടനത്തിൽ അതിയായ സന്തോഷം. ബാഡ്മിന്റണിൽ അഭിമാനകരമായ വെങ്കല മെഡൽ നേടിയതിന് അദ്ദേഹത്തിന് അഭിനന്ദനങ്ങൾ. മുന്നോട്ടുള്ള കാലത്തു് ഏറ്റവും മികച്ചത് ആശംസിക്കുന്നു.
(
പ്രധാനമന്ത്രിയുടെ ഓഫീസ്
കേദാർനാഥ് ധാമിലെ വികസന പ്രവർത്തനങ്ങൾ പ്രധാനമന്ത്രി അവലോകനം ചെയ്തു
കേദാർനാഥ് ധാമിൽ നടക്കുന്ന വികസന പ്രവർത്തനങ്ങളും ധാമിന്റെ പവിത്രത കൂടുതൽ വർദ്ധിപ്പിക്കുന്നതിനു നടന്നു വരുന്ന പ്രയത്നങ്ങളും പ്രധാനമന്ത്രി ശ്രീ നരേന്ദ്ര മോദി അവലോകനം ചെയ്തു.
കേദാർനാഥ് ക്ഷേത്രത്തിന്റെയും ജഗദ്ഗുരു ആദി ശങ്കരാചാര്യരുടെ സമാധി സ്ഥലത്തിൻ്റെയും പവിത്രത വർദ്ധിപ്പിക്കുന്നതിലും ശുചിത്വം പാലിക്കുന്നതിലും വിപുലമായ വികസനം ഉറപ്പാക്കുന്നതിലുമാണ് ചർച്ചകൾ കേന്ദ്രീകരിച്ചത്. ഗൗരികുണ്ഡ് -കേദാർനാഥ് റൂട്ടിൽ യാത്രക്കാർക്ക് എല്ലാ സൗകര്യങ്ങളും ലഭിക്കുന്നുണ്ടെന്ന് ഉറപ്പുവരുത്തുന്നതിനും സാങ്കേതികവിദ്യയിലൂടെ തീർത്ഥാടനത്തിന്റെ ചരിത്രപരവും സാംസ്കാരികവുമായ പ്രാധാന്യം വ്യക്തമാക്കുന്നതിനുള്ള ക്രമീകരണങ്ങളും അവലോകന യോഗം പ്രത്യേകം ചർച്ച ചെയ്തു.
ഉപരാഷ്ട്രപതിയുടെ കാര്യാലയം
മൂല്യാധിഷ്ഠവും ധാർമ്മികവുമായ രാഷ്ട്രീയത്തിന്റെ ആവശ്യകത ചൂണ്ടിക്കാട്ടി ഉപരാഷ്ട്രപതി.
ന്യൂ ഡൽഹി: ഏപ്രിൽ 18 , 2022
ഇന്ത്യൻ ജനാധിപത്യ സംവിധാനത്തെ ശാക്തീകരിക്കാനും സംരക്ഷിക്കാനുമായി
മൂല്യങ്ങളിൽ അധിഷ്ഠിതവും ധാർമ്മികവുമായ ഒരു രാഷ്ട്രീയവ്യവസ്ഥ പ്രോത്സാഹിപ്പിക്കേണ്ടതിന്റെ ആവശ്യകത ഉപരാഷ്ട്രപതി എം വെങ്കയ്യ നായിഡു ഇന്ന് എടുത്തു പറഞ്ഞു.
പൊതുജീവിതത്തിലെ നിലവാര തകർച്ചയിൽ തന്റെ ആശങ്ക പ്രകടിപ്പിച്ച ഉപരാഷ്ട്രപതി, തങ്ങളുടെ രാഷ്ട്രീയ എതിരാളികൾക്ക് മേൽ വ്യക്തിപരമായ ആക്രമണം നടത്തുന്നതിൽ നിന്നും ജനപ്രതിനിധികൾ വിട്ടുനിൽക്കണമെന്ന് ആവശ്യപ്പെട്ടു.
പ്രധാനപ്പെട്ട ദേശീയ വിഷയങ്ങളിൽ എല്ലാവരുടെയും സമ്മതം ഉറപ്പാക്കേണ്ടതിന്റെ ആവശ്യകത എടുത്തു പറഞ്ഞ അദ്ദേഹം, വിവിധ വിഷയങ്ങളിൽ തത്വാധിഷ്ഠിത നിലപാടുകൾ സ്വീകരിക്കാൻ രാജ്യത്തെ യുവാക്കളായ രാഷ്ട്രീയക്കാരോട് ആവശ്യപ്പെട്ടു.
ആന്ധ്രപ്രദേശിലെ മച്ച്ലിപട്ടണത്ത് കൃഷ്ണ ജില്ലാ പഞ്ചായത്തിന്റെ മുൻ ചെയർമാൻ പിന്നമനേനി കോട്ടേശ്വര റാവുവിന്റെ പ്രതിമ അനാച്ഛാദനം ചെയ്യുകയായിരുന്നു അദ്ദേഹം.
അഞ്ചു വർഷത്തിൽ ഒരിക്കൽ വോട്ട് രേഖപ്പെടുത്തുക എന്നതിൽ മാത്രമായി തങ്ങളുടെ പങ്കാളിത്തം പരിമിതപ്പെടുത്തരുതെന്ന് അദ്ദേഹം ജനങ്ങളെ ഓർമ്മിപ്പിച്ചു.
ഒപ്പം ഭരണകൂടത്തിൽ നിന്നും തിരഞ്ഞെടുക്കപ്പെട്ട ജനപ്രതിനിധികളിൽ നിന്നും ഉത്തരവാദിത്തപ്പെട്ട സമീപനം ആവശ്യപ്പെടുകയും അവരെ ചോദ്യം ചെയ്യുകയും ചെയ്യണമെന്നും അദ്ദേഹം നിർദേശിച്ചു.
ചില വ്യക്തികൾ പ്രചരിപ്പിക്കുന്നതുപോലെ ജാതി, സമുദായം, പണം, ക്രിമിനൽ പശ്ചാത്തലം എന്നിവയുടെ അടിസ്ഥാനത്തിൽ അല്ല മറിച്ച് സ്വഭാവം, കഴിവ്, ശേഷി, പ്രവർത്തനം  എന്നീ 4 C കളെ അടിസ്ഥാനമാക്കി ആവണം ജനങ്ങൾ തങ്ങളുടെ പ്രതിനിധികളെ തെരഞ്ഞെടുക്കേണ്ടത് എന്നും, അദ്ദേഹം ചൂണ്ടിക്കാട്ടി.
ജനങ്ങളെ പ്രകോപിപ്പിക്കുന്ന തരത്തിൽ വാർത്തകൾ അവതരിപ്പിക്കാതെ, ദേശതാല്പര്യ വിഷയങ്ങളെ നിക്ഷ്പക്ഷമായി സമൂഹത്തിൽ പ്രതിഫലിപ്പിക്കുന്ന വിധത്തിൽ, ഉത്തരവാദിത്തതോടെ പെരുമാറുന്ന മാധ്യമങ്ങൾ ഇന്നിന്റെ ആവശ്യമാണെന്നും ഉപരാഷ്ട്രപതി അഭിപ്രായപ്പെട്ടു..
IE/SKY
(Visitor Counter : 74
രാജ്യരക്ഷാ മന്ത്രാലയം
സൈന്യത്തിൽ ഇലക്ട്രിക് വാഹനങ്ങൾ ഉൾപ്പെടുത്തുന്നു
ന്യൂ ഡൽഹി: ആഗസ്റ്റ് 03, 2023
രാജ്യത്തുടനീളമുള്ള 'പീസ് സ്റ്റേഷനുകളിൽ' പരിമിതമായ എണ്ണത്തിൽ ഇലക്ട്രിക് വാഹനങ്ങൾ  ഘട്ടം ഘട്ടമായി ഉൾപ്പെടുത്താൻ ഇന്ത്യൻ സൈന്യം പദ്ധതിയിടുന്നു. ഏറ്റവും പുതിയ സാങ്കേതിക മുന്നേറ്റങ്ങൾ ഉപയോഗപ്പെടുക, ഹരിത ഊർജ്ജത്തിന് പ്രചോദനം നൽകുക, ഫോസിൽ ഇന്ധനങ്ങളെ ആശ്രയിക്കുന്നത് കുറയ്ക്കുക എന്നിവയാണ് ലക്ഷ്യങ്ങൾ. ഇന്ത്യൻ സൈന്യം രാജ്യത്തുടനീളം ഇനിപ്പറയുന്ന ഇലക്ട്രിക് വാഹനങ്ങൾ ഉൾപ്പെടുത്തുന്നു:
1) ലൈറ്റ് വെഹിക്കിൾ 
2) ബസുകൾ 
3) മോട്ടോർ സൈക്കിളുകൾ 
ലോക്സഭയിൽ രേഖാമൂലം നൽകിയ മറുപടിയിലാണ് രക്ഷ രാജ്യ മന്ത്രി ശ്രീ അജയ് ഭട്ട് ഇക്കാര്യം അറിയിച്ചത്.
ആഭ്യന്തരകാര്യ മന്ത്രാലയം
കോവിഡ് പ്രതിരോധത്തിനായി സംസ്ഥാനങ്ങള് സ്വീകരിച്ച മാര്ഗങ്ങള് വിലയിരുത്താന് കേന്ദ്ര അന്തര് മന്ത്രിതല സംഘങ്ങള്ക്ക് രൂപം നല്കി
രാജ്യത്തെ ചില ജില്ലകളില് ലോക്ക് ഡൗണ് നിയമലംഘനം സംബന്ധിച്ച നിരവധി സംഭവങ്ങള് റിപ്പോര്ട്ട് ചെയ്തിട്ടുണ്ട്. ഇത് കോവിഡ് വ്യാപനത്തിനും മറ്റു ആരോഗ്യപ്രശ്നങ്ങള്ക്കും വഴിതെളിക്കുന്നതും പൊതുജനതാല്പര്യത്തിന് വിരുദ്ധവുമാണ്.
(ആരോഗ്യപ്രവര്ത്തകര്ക്ക് എതിരെ നടക്കുന്ന അതിക്രമങ്ങള്, പൊലീസുകാരെ ആക്രമിക്കല്, പൊതുസ്ഥലങ്ങളില് സാമൂഹ്യഅകലം പാലിക്കാതിരിക്കല്, നിരീക്ഷണകേന്ദ്രങ്ങള് സ്ഥാപിക്കുന്നതിനെ തടസപ്പെടുത്തല് തുടങ്ങിയ സംഭവങ്ങളും ഇതില് പെടുന്നുണ്ട്.
കേന്ദ്രസര്ക്കാര് രൂപീകരിച്ച അന്തര് മന്ത്രിതല സംഘങ്ങളില് രണ്ടെണ്ണം ഗുജറാത്തിലേക്കും ഓരോന്ന് വീതം തെലങ്കാന, തമിഴ്നാട്, മഹരാഷ്ട്ര എന്നിവിടങ്ങളിലേക്കുമാണ് നിയോഗിക്കുക. മുംബൈയിലേക്കും പൂനെയിലേക്കും നേരത്തെ നിയോഗിച്ച് സംഘത്തെ വിപുലീകരിച്ചാണ് മഹാരാഷ്ട്രയില് നിയോഗിക്കുന്നത്.
പരാതി ഉയര്ന്നിട്ടുള്ള സ്ഥലങ്ങള് സന്ദര്ശിക്കുന്ന സംഘം സ്ഥിതിഗതികള് വിലയിരുത്തി സംസ്ഥാന സര്ക്കാറിന് വേണ്ട പരിഹാര നിര്ദേശങ്ങള് നല്കും. പൊതുജന താല്പര്യം മുന്നിര്ത്തി കേന്ദ്രത്തിനും സംഘം റിപ്പോര്ട്ട് നല്കും. കോവിഡ് വ്യാപനത്തിന് എതിരായ കേന്ദ്ര സംസ്ഥാന സര്ക്കാറുകള് നടത്തുന്ന പരിശ്രമങ്ങള് കൂടുതല് ശക്തിപ്പെടുത്താന് ഈ സംഘത്തിന്റെ പ്രവര്ത്തനത്തിന് കഴിയും.
2005ലെ ദുരന്തനിവാരണ നിയമത്തിന്റെ അടിസ്ഥാനത്തില് ലോക്ക് ഡൗണ് നടപ്പാക്കിയ സാഹചര്യത്തിൽഉയരുന്ന പരാതികളും പ്രശ്നങ്ങളും പരിശോധിക്കുകയാണ് മന്ത്രിതല സമിതിയുടെ പ്രധാന അജണ്ട. 2005 ലെ ദുരന്ത നിവാരണ നിയമത്തിലെ 35,35 , 35 , 35  എന്നീ വകുപ്പുകള് പ്രകാരമാണ് സര്ക്കാര് കേന്ദ്ര അന്തര് മന്ത്രിതല സംഘത്തിന് രൂപം നല്കിയത്. സംഘത്തിന്റെസന്ദർശനം ഉടൻ ആരംഭിക്കും.
നിതി ആയോഗ്
സംസ്ഥാന ഊർജ, കാലാവസ്ഥാ റൗണ്ട്- 1 സൂചിക: കേരളം വലിയ സംസ്ഥാന വിഭാഗത്തിൽ മികച്ച പ്രകടനം കാഴ്ചവെച്ചു
ന്യൂ ഡെൽഹി , ഏപ്രിൽ 11 , 2022
2022 ഏപ്രിൽ 11-ന് നീതി ആയോഗ് വൈസ് ചെയർമാൻ ഡോ. രാജീവ് കുമാറിന്റെ അധ്യക്ഷതയിൽ നടന്ന ചടങ്ങിൽ നിതി ആയോഗ്, സംസ്ഥാന ഊർജ, കാലാവസ്ഥാ റൗണ്ട്- 1 ന്റെ സൂചിക പുറത്തിറക്കി.
നിതി ആയോഗ് അംഗം ഡോ. വി.കെ സരസ്വത്, നിതി ആയോഗ് സിഇഒ അമിതാഭ് കാന്ത്, വൈദ്യുതി മന്ത്രാലയം സെക്രട്ടറി ശ്രീ അലോക് കുമാർ, നീതി ആയോഗ് അഡീഷണൽ സെക്രട്ടറി  എന്നിവരും ചടങ്ങിൽ പങ്കെടുത്തു.
സംസ്ഥാന ഊർജ, കാലാവസ്ഥാ സൂചിക  റൗണ്ട്-1 സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും ആറ് മാനദണ്ഡങ്ങളിൽ റാങ്ക് ചെയ്തിരിക്കുന്നു വൈദ്യുത വിതരണ കമ്പനികളുടെ പ്രകടനം  ഊർജ്ജത്തിന്റെ ലഭ്യത ,ചെലവ് , വിശ്വാസ്യത  ശുദ്ധമായ ഊർജ്ജ സംരംഭങ്ങൾ  ഊർജ്ജ കാര്യക്ഷമത  പരിസ്ഥിതി സുസ്ഥിരത;  പുതിയ സംരംഭങ്ങൾ. ഈ മാനദണ്ഡങ്ങളെ പിന്നെയും 27 സൂചകങ്ങൾ ആയി വിഭജിച്ചിരിക്കുന്നു. സംസ്ഥാന ഊർജ, കാലാവസ്ഥാ സൂചിക റൗണ്ട്-1 സ്കോറുകളുടെ ഫലത്തെ അടിസ്ഥാനമാക്കി, സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും 'ഫ്രണ്ട് റണ്ണേഴ്സ്', 'അച്ചീവേഴ്സ്', 'ആസ്പിരന്റ്സ്' എന്നീ മൂന്ന് ഗ്രൂപ്പുകളായി തിരിച്ചിരിക്കുന്നു
വലിപ്പവും ഭൂമിശാസ്ത്രപരമായ വ്യത്യാസവും അടിസ്ഥാനമാക്കി വലിയ സംസ്ഥാനങ്ങൾ, ചെറിയ സംസ്ഥാനങ്ങൾ, കേന്ദ്ര ഭരണപ്രദേശങ്ങൾ എന്നിങ്ങനെ സംസ്ഥാനങ്ങളെ തരംതിരിച്ചിട്ടുണ്ട്. ഗുജറാത്ത്, കേരളം, പഞ്ചാബ് എന്നിവ വലിയ സംസ്ഥാനങ്ങളുടെ വിഭാഗത്തിൽ മികച്ച പ്രകടനം കാഴ്ചവെച്ചു . ചെറിയ സംസ്ഥാനങ്ങളുടെ വിഭാഗത്തിൽ ഏറ്റവും മികച്ച പ്രകടനം കാഴ്ചവെച്ച സംസ്ഥാനമാണ് ഗോവ. കേന്ദ്രഭരണ പ്രദേശങ്ങളിൽ ചണ്ഡീഗഡ് മികച്ച പ്രകടനം കാഴ്ചവച്ചു.
SECI യുടെ കീഴിലുള്ള സംസ്ഥാനങ്ങളുടെ/ കേന്ദ്ര ഭരണ പ്രദേശങ്ങളുടെ വിശദമായ റാങ്കിംഗ് ഇനിപ്പറയുന്ന പട്ടികകളിൽ നൽകിയിരിക്കുന്നു;
(Figure 1
Figure 2
Figure 3